Document ID: 32012R0413

IZVEDBENA UREDBA KOMISIJE (EU) št. 413/2012
z dne 15. maja 2012
o spremembi Izvedbene uredbe (EU) št. 496/2011 glede najnižje vsebnosti natrijevega benzoata kot krmnega dodatka v krmi za odstavljene pujske
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Uporaba natrijevega benzoata, ki spada v kategorijo dodatkov „zootehnični dodatki“, je bila za deset let odobrena kot krmni dodatek za uporabo pri odstavljenih pujskih z Izvedbeno uredbo Komisije (EU) št. 496/2011 (2).
(2)
V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za zadevno snov z zmanjšanjem njene najmanjše koncentracije z 99,9 % na 99,0 %, kar zadeva njeno uporabo pri odstavljenih pujskih. Zadevnemu zahtevku so bili priloženi ustrezni podporni podatki.
(3)
Evropska agencija za varnost hrane je v svojem mnenju z dne 15. novembra 2011 navedla, da je zadevna snov varna za ljudi, ciljne vrste in okolje ter da je, v pogojih uporabe, ki so enaki tistim iz sedanjega besedila, njena uporaba učinkovita pri odstavljenih pujskih pri zahtevani najnižji vsebnosti ≥ 99,0 % (3).
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Izvedbeno uredbo (EU) št. 496/2011 bi bilo zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V stolpcu 4 Priloge k Izvedbeni uredbi (EU) št. 496/2011 se besede „Natrijev benzoat: ≥ 99,9 % nadomestijo z „Natrijev benzoat: ≥ 99,0 %“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. maja 2012

Labels: 3
17
6